Neljapäev, 26. mai  Kell 15 osaleb põllumajandusminister Helir-Valdor Seeder Kaitseliidu keskjuhatuse koosolekul.    Kell 15 kohtub põllumajandus- ja kaubanduspoliitika asekantsler Andres Oopkaup Eestis viibiva Poola põllumajandus- ja  maa-arenguministeeriumi asekantsler Andrzej Butra´ga. Kohtumisel tutvustab hr Butra ühise põllumajanduspoliitika prioriteete Poola eesistumise ajal Euroopa Liidus. Sama päeva õhtul osalevad asekantslerid Poola Köögi Päevade avamisel Meriton Grand Hotell Tallinnas.    Reede, 27. mai  Kell 13 osaleb põllumajandusminister Helir-Valdor Seeder Eesti Põllumajandus-Kaubanduskoja üldkoosolekul. Minister teeb seal ettekande Euroopa Liidu ühise põllumajanduspoliitika tuleviku diskussioonide  hetkeseisust ja ministeeriumi esindusorganisatsioonide vahelisest koostööst.    Pühapäev, 29. mai Pühapäevast teisipäevani toimub Ungaris Debrecenis mitteametlik Euroopa Liidu põllumajandusministrite nõukogu istung teemal "Kuidas saab Euroopa Liidu ühise põllumajanduspoliitika kaudu panustada jätkusuuliku loomakasvatussektori arengusse Euroopas?". Eestist osalevad kohtumisel põllumajandusminister Helir-Valdor Seeder, kantsler Ants Noot ja põllumajandus- ja kaubanduspoliitika  asekantsler Andres Oopkaup.